ડાર્વિનનું યોગદાન જીવવિજ્ઞાનને સમજવામાં માઈલસ્ટોન સાબિત થયું છે. ડાર્વિનના સિદ્ધાંતો આજે આપણને ટેકન ફોર ગ્રાન્ટેડ લાગે પણ ડાર્વિને જે સમયે પોતાનો અભ્યાસ કર્યો, પુરાવા ભેગા કાર્ય તે સમય યુરોપ પર ચર્ચના આધિપત્યનો હતો. ડાર્વિને ખુબ જ કાળજી થી તે સમયના ચર્ચ અને લોકોને નારાજ કાર્ય વગર પોતાની થીયરીને આપવી હતી. ડાર્વિનની કેટલીક વાતોનું આગળ જતા ઘણા વૈજ્ઞાનિકોએ ખંડન કર્યું પણ તે પણ તર્ક અને સાબિતીઓ સાથે. વિજ્ઞાનમાં તર્ક અને સાબિતીઓ નો અવકાશ રહે છે. વિજ્ઞાનની સૌથી મોટી મજબુતી એ છે કે તે પોતાની ભૂલોને સુધારે છે, તેમાં સુધારાને અવકાશ છે, સાબિતીઓ-પ્રયોગોને અવકાશ છે. ડાર્વિન નો વિરોધ પણ થઇ શકે છે પણ એ મુદ્દા આધારિત, પ્રમાણ આધારિત.